Absolute Raw Choco Mulberries Mattisson 150gr / Vitaminedesk
Mulberries 44 %*, rauwe chocolade 56 %*: cacao massa*, kokos-
bloesemsuiker*, cacao boter* en cacao poeder*.
Energiewaarde 2296 kJ / 549 kcal
Waarvan verzadigd vet 15,2 g
Waarvan suikers 30,4 g
Absolute Raw Choco Mulberries Mattisson 150gr
Witte Choco Mulberries ondergedompeld in heerlijke pure rauwe choco-
lade en daarna overdadig bestoven met rauwe cacaopoeder. Zuma, Myeni besoek Capitec – en Twitter gons | Netwerk24
Deur Petrus Malherbe 02 Januarie 2020 12:33
Foto’s van oudpres. Jacob Zuma wat banksake in Capitec doen, het Twitter behoorlik op hol.
Minstens drie foto’s word tans wyd op dié sosiale netwerk versprei van ’n glimlaggende beampte saam met Zuma en ’n ander vrou wat vermoedelik Dudu Myeni, die voormalige uitvoerende hoof van die Suid-Afrikaanse Lugdiens, is.
[JUST IN] According to photos doing rounds on social media, apparently Former president Jacob Zuma and Former SAA CEO Dudu Myeni were spotted at Capitec bank branch. The questions dominating from #Capitec customers; what is Zuma and Myeni doing at Capitec? Is it another VBS saga? pic.twitter.com/RgqemlEGT9
— ????Katlego Khomo?? (@DearKatli) January 1, 2020
Dit is nie duidelik wat Zuma in die bank gemaak het nie. Volgens een twiet is die betrokke tak glo in Rosebank, Johannesburg, hoewel Business Insider berig dat die tak in Richardsbaai is.
Richardsbaai is sowat 140 km van Zuma se tuiste in Nkandla.
Hy het die bank glo op Oujaarsdag besoek.
Twitterati het egter ingeklim en die voormalige president as ’n skynbare huigelaar en ondersteuner van “witmonopoliekapitaal” uitgekryt. Hulle het hom daarvan beskuldig dat hy die “Stellenbosse mafia” ondersteun omdat Capitec se hoofkantoor in dié Bolandse dorp is.
Ambassador of a stellenbosch mafia bank? His minions would love that
— Mogomotsi Leepile (@MogomotsiL) January 1, 2020
Zuma was voorheen ’n vurige ondersteuner van die opvatting dat wit mense die Suid-Afrikaanse ekonomie oorheers.
Charl Nel, kommunikasiehoof van Capitec, het by navraag gesê: “Capitec behandel kliënte van enige agtergrond met respek en waardigheid. Daarby lewer ons nie kommentaar op kliënte se persoonlike en private sake nie.”
Die feit dat Zuma en Myeni saam op die foto’s verskyn, het eweneens vir groot konsternasie op Twitter gesorg.
Myeni is tans in ’n hofstryd gewikkel om haar as misdadige direkteur te laat verklaar.
Die Organisasie teen Belastingmisbruik (Outa) en die SAL-vlieëniersvereniging het die saak teen haar gebring.
In haar ampstermyn as uitvoerende hoof van die SAL het die maatskappy ’n verlies van R16,844 miljard gely. Sy is in Oktober 2017 afgedank, ’n paar maande nadat Zuma self uit die kussings gelig is.
LEES OOK: Só kom die SAL tot 'n val
Twitterati het Donderdag hul vrese uitgespreek dat Capitec nou dieselfde pad gaan volg as die onderlinge bank VBS, met wie Zuma ook voorheen sake gedoen het.
The bank is about to get liquidated.....
Last time he was at VBS I remember shit happened.
— Babu BigB Maseka???? (@bigb_maseka) January 1, 2020
VBS het in 2016 ’n huisverband van R7,8 miljoen aan die toe 74-jarige Zuma toegestaan om te betaal vir opknappingswerk aan Nkandla, sy persoonlike woning in KwaZulu-Natal.
Zuma sukkel egter om sy verbandbetaling by te bring en is reeds met meer as R550 000 agterstallig, het Rapport in November berig.
VBS is intussen gelikwideer, maar kragtens ’n hofuitspraak moet Zuma steeds sy agterstallige skuld aan die bank vereffen.
Anoosh Rooplal, die bank se likwidateur, het Zuma onlangs gedagvaar vir die terugbetaling van die balans van R7,3 miljoen wat nog uitstaande is.
Die plan is om beslag te lê op Nkandla as Zuma nie die skuld kan betaal nie.
Zuma se betrokkenheid by VBS en die bank se uiteindelike ondergang – tesame met Myeni wat die SAL die grond in bestuur het – wek nou kommer by Twitterati dat Capitec dalk eersdaags dieselfde roete kan volg.
Dit is nie bekend of Zuma net ’n rekening by Capitec oopgemaak en of hy dalk om ’n lening aansoek gedoen het nie.
’n Werknemer by die bank het op voorwaarde van anonimiteit aan Business Insider gesê Zuma se besoek het ’n geskarrel in die betrokke tak ontketen.
Sowel beamptes van die bank as lede van die publiek het glo bontgestaan om foto’s saam met die voormalige president te neem.
Meer oor: Capitec | Vbs Bank | Zuma | Jacob | Dudu Myeni | Witmonopoliekapitaal | Bankbedryf | Nkandla